ມຽນມາຈະປ່ອຍນັກ​ໂທດ 11, 000 ຄົນ​ ເພື່ອ​ໃຫ້ໄດ້​ປ່ອນ​ບັດ​ ໃນ​ການ​ເລືອກ​ຕັ້ງ
ລັດຖະບານທະຫານມຽນມາມີ​ແຜນຈະ​ປ່ອຍນັກ​ໂທດ 11, 000 ຄົນ ​ເພື່ອ​ໃຫ້ພວກ​ເຂົາ​ເຈົ້າ​ໄດ້​ປ່ອນ​ບັດ​ ໃນ​ການ​ເລືອກ​ຕັ້ງ​ທົ່ວ​ໄປ ໃນເດືອນໜ້າ.
ໄດ້ມີລາຍງານຂ່າວ ທີ່ອ້າງຄໍາເວົ້າຂອງພວກເຈົ້າໜ້າທີ່ ມຽນມາໃນວັນອາທິດວານນີ້ທີ່ກ່າວວ່າ ລັດຖະບານທະຫານ ມີແຜນການຈະປ່ອຍນັກໂທດຈຳນວນ 11, 000 ຄົນ ເພື່ອໃຫ້ພວກເຂົາເຈົ້າໄດ້ປ່ອນບັດໃນການເລືອກຕັ້ງທົ່ວໄປ ຄັ້ງວັນທີ່ 7 ພະຈິກ ເດືອນໜ້ານີ້ ພວກເຈົ້າໜ້າທີ່ທີ່ລາຍງານບໍ່ບົ່ງຊື່ ໄດ້ກ່າວວ່າທາງການມີ ແຜນທີ່ຈະຜ່ອນຜັນໂທດລົງສໍາລັບນັກໂທດຈໍານວນນຶ່ງ ແລະກໍຈະປ່ອຍພວກທີ່ໃກ້ຈະໝົດໂທດແລ້ວນັ້ນ ໃຫ້ເປັນ ອິສະລະ ຍັງບໍ່ທັນເປັນທີ່ຈະແຈ້ງເທື່ອວ່າ ພວກນັກໂທດການເມືອງ ຈໍານວນຫຼາຍກ່ວາ 2,200 ຄົນນັ້ນ ຈະຢູ່ໃນຈໍານວນທີ່ວ່າ ນີ້ ຫຼືບໍ່? ທ່ານນາງ ອອງຊານຊູຈີ ຜູ້ນຳຝ່າຍຄ້ານທີ່ເຄີຍໄດ້ຮັບລາງ ວັນໂນແບລຂະແໜງສັນຕິພາບ ກໍຮວມຢູ່ໃນນັ້ນດ້ວຍ ຊຶ່ງ ກໍານົດການກັກບໍລິເວນທ່ານນາງ ຈະໝົດອາຍຸລົງ 6 ມື້ ຫຼັງຈາກເລືອກຕັ້ງ ການເລືອກຕັ້ງຄັ້ງນີ້ຈະເປັນຄັ້ງທຳອິດນັບຕັ້ງແຕ່ 1990 ເປັນຕົ້ນມາ